Prin caietul de sarcini, același ONAC ceruse ca echipamentele de protecție să fie livrate în cel mai scurt timp.

”5 firme au depus prețuri la jumătate față de cele cu care ONAC a cumpărat de la bucătărează și toate firmele au fost descalificate”, ne-au spus reprezentanții a două firme diferite, care au participat la licitația de măști FFP2 și FFP3, modele pentru personalul medical.

O licitație de materiale sanitare, anunțată ca ”urgentă” pe 23 martie, și la care unele firme au promis termen de livrare de câteva zile, ”că aveam deja măștile de protecție discutate în China”, nu s-a terminat nici azi.

În trei săptămâni, licitația a fost anulată de două ori, ultima oară ieri, 13 aprilie.

Cred că-și bat joc de noi. Pur și simplu nu vor să se achiziționeze aceste materiale sanitare, ca Unifarm să le cumpere la prețuri mai mari prin încredințare directă! Dacă descalifici pe toată lumea, cinci firme, înseamnă că tu, ca organizator, ai o mare problemă

Reprezentant de firmă participantă la licitație

ONAC le impusese participanților ca durata de livrare să nu depășească 10 zile calendaristice de la încheierea contractului.

“Licitația se tot anulează, deși nu e nici o problemă cu produsul”

Un al doilea participant ne-a povestit că, în ciuda faptului că a propus un preț cu mult mai scăzut decât cel cu care statul a cumpărat acum o lună măști de la firma bucătăresei din Giurgiu (n.r. – prețul unei măști FFP2 vândute de firma Romwine&Coffee SRL era de 28 de lei plus TVA) și un termen de livrare de câteva zile, oferta lui a fost respinsă.

Respinse au fost, de altfel, toate cele 5 oferte ale firmelor care au participat.

Recomandări Va fi imunizarea copiilor obligatorie în cazul descoperirii vaccinului pentru COVID-19? Ce spun avocații

“E a doua oară când se întâmplă să anuleze licitația. Eu cred că problema e prețul prea mic – pentru că participanții de acum au prețuri mai scăzute decât avea firma aia din Giurgiu -, altfel nu pot să îmi explic. Este nevoie de măști, dar licitația se tot anulează, deși nu e nici o problemă cu produsul”, ne-a spus reprezentantul unei firme care a participat la licitație, sub protecția anonimatului.

”Cumpără prin Unifarm la prețuri mult mai mari”

ONAC a propus, pentru cantitatea minimă, respectiv maximă de măști FFP2 care urmează să fie livrate câte o estimare de preț, iar această estimare este exact suma cu care a cumpărat măștile de la firma din Giurgiu.

Astfel, conform invitației de participare, valoarea minimă a achiziției este de 17.139.230 lei fără TVA, iar valoarea maximă este de 33.980.207 lei fără TVA.

La o valoare minimă de 17.139.230 lei și o cantitate minimă de 697.000 de măști, prețul pentru o mască este de 24,59 lei.

Recomandări Un bărbat a fost condamnat la moarte pentru uciderea bebelușului său. Ce s-a descoperit după 4 ani. De ce murise, de fapt, copilul

În cazul plafonului maxim, de peste 33 de milioane și peste 1.300.000 de măști, prețul unei măști ajunge la 26 de lei – adică exact suma pe care ONAC a plătit-o firmei Romwine&Coffee SRL pentru masca FFP2.

“Prețurile vehiculate acum sunt aproape la jumătate, de aceea este uluitor că statul amână aceste licitații la nesfârșit, în timp ce cumpără prin Unifarm la prețuri mult mai mari”, a spus unul dintre participanți pentru Libertatea.

Presa a dezvăluit zilele trecute cum Unifarm, compania Ministerului Sănătății, plătește un preț dublu față de cel cu care intră măștile în țară, după ce dă și avans firmelor importatoare.

Beneficiind de starea de urgență prelungită azi de președintele Iohannis pentru încă 30 de zile, Unifarm va putea să achiziționeze direct în continuare, fără licitație.



Citeşte şi:

Un român aflat în prima linie a cercetării internaţionale pentru tratament la infecţii severe produse de COVID-19 explică de ce 80% din cei aflați în stare critică mor

Pentru cine sunt saloanele COVID-VIP, pregătite cu tehnologie medicală de vârf și personal dedicat, la Spitalul Militar Central? Explicațiile Ministerului Apărării

PARTENERI - GSP.RO Uluitor cum a vorbit Anamaria Prodan despre primul ei soț, Tiberiu Dumitrescu: „E sufletul meu şi ..."

PARTENERI - PLAYTECH A MURIT de la o eșarfă. Actrița iubită de milioane de români și sfârșitul ei tragic

HOROSCOP Horoscop 20 septembrie 2020. Gemenii sunt atrași de ideea de a intra într-o relație cu cineva de la serviciu

Telekomsport Un medic oferă o posibilă imagine dramatică a lui Michael Schumacher: 'Face paşi ca bebeluşii'. Ce s-a întâmplat la şapte ani de la accidentul fatal